Descoperire șocantă a unei femei din București când a mers să-ți vadă apartamentul. A găsit încuietoarea schimbată, iar în locuință stătea o familie cu 6 copii.
Femeia a sunat imediat la poliție, însă legea nu permitea scoaterea acelor persoane din locuință fără un ordin judecătoresc, conform digi24.ro.
"Mi-au schimbat iala, tot, mi-au decupat ușa și spun că au închiriat de la o noră. Eu nici nu am noră" spune proprietara apartamentului.
Femeia, o pensionară de 65 de ani este proprietara apartamentului din Sectorul 5, iar în casă stă fiul ei când se mai întoarce din străinătate.
Când a mers să-și verifice proprietatea săptămâna trecută, femeia a avut un șoc. Imediat ce a băgat cheia în ușă și-a dat seama că încuietoarea era schimbată, apoi când i s-a deschis a dat de o femeie necunoscută cu 6 copii.
"Cum am pipăit pe acolo dau de găurile pe care le-a făcut de a putut să schimbe butucul. Spunea că nu m-a văzut niciodată ca și cum casa ar fi fost una în paragină. Căsuța mea era ca o floare, îngrijită cu tot strictul necesar. Ei au acum toate condițiile", afirmă pensionara.
Femeia cu cei 6 copii afirmă că plătește chirie.
"Contract aveți?" a întrebat-o proprietara.
Iar cealaltă femeie a răspuns că "nu se închiriază cu contract în ghetou!".
Fiind întrebată "cum ai putut să intri în casa mea?", "chiriașa" i-a răspuns că "du-te, băi femeie! Cheamă executorul judecătoresc".
"Cam așa se procedează pe aici. Dacă nu ești acasă îți intră...", e de părere un vecin.
Polițiștii au fost chemați să intervină, însă "chiriașii" nu au fost dați afară.
"S-au deplasat polițiști care au efectuat cercetări la fața locului. Cercetările sunt continuate de secția 18 sub supravegherea parchetului pentru infracțiunea de tulburare de posesie. În astfel de cazuri legea spune că o persoană poate fi evacutată doar cu ordin judecătoresc", declară Crina Eșanu, purtătoarea de cuvânt a Poliției Capitalei.
Cerere de chemare în judecare poate dura câteva luni.
"Poliția nu poate evacua persoanele respective fără o hotărâre judecătorească de evacuare. Cererea de chemare în judecare poate dura câteva luni de zile și din hotărârea pronunțată de judecător, printr-un executor, se vor evacua persoanele de acolo", spune avocatul Cristian Ene.
După ce locuința va fi eliberată de "chiriașii" care au intrat ilegal, pensionara vrea să vândă apartamentul.